**INDOKLÁS**

Általános indoklás

Az Mötv. 43. § (3) bekezdése értelmében a képviselő-testület az alakuló vagy az azt követő ülésen […] felülvizsgálja szervezeti és működési szabályzatáról szóló rendeletét. Tekintettel arra, hogy a korábbiakhoz képet változik a szervezeti struktúra, indokolt az SZMSZ módosítása.

A korábbiakhoz képest több ponton módosul az Önkormányzat szervezeti struktúrája (nem képviselő-testületi tag polgármester megválasztása, három helyett két állandó bizottság felállítása), amely változásokat szükséges az SZMSZ-ben átvezetni.

Az 1. §-hoz

Az SZMSZ bevezető része korábban nem megfelelő formában tartalmazta a feladatot kijelölő, illetve a felhatalmazást adó jogszabályokra való utalást. A jogalkotásról szóló 2010. évi CXXX. törvény módosítása megteremtette annak lehetőségét, hogy egy jogszabály bevezető része is módosításra kerüljön, ennek megfelelően az SZMSZ preambulumának szükséges módosítása is elvégezhető.

A 2. §-hoz

Változik az SZMSZ mellékleteinek számozása, a rendelkezés a számozás pontosítását tartalmazza.

A 3. §-hoz

Változik az SZMSZ mellékleteinek számozása, a rendelkezés a számozás pontosítását tartalmazza.

A 4. §-hoz

Az (1) bekezdés pontosítja a Képviselő-testület létszámára vonatkozó rendelkezést. A (2) bekezdés az Mötv. 53. § (3) bekezdésében foglalt előírásnak való megfelelés céljából került a tervezetbe, megteremtve a helyi önszerveződések őket érintő tárgykörökben való tanácskozási joggal történő részvételét a testületi és bizottsági üléseken.

A 5. §-hoz

1. bek.: Tekintettel arra, hogy az SZMSZ módosítása a korábbiaktól eltérően két alpolgármester megválasztását teszi lehetővé, szükséges pontosítani, hogy a polgármester akadályoztatása esetén mely alpolgármester jogosult a Képviselő-testületet összehívni.
2. bek.: pontosítja a meghívó kiküldésének időpontját.
3. bek.: pontosítja a meghívó kifüggesztésének, illetve a honlapra történő feltöltésének időpontját.

A 6. §-hoz

A rendelkezés elírást korrigál.

A 7. §-hoz

Változik az SZMSZ mellékleteinek számozása, a rendelkezés a számozás pontosítását tartalmazza.

A 8. §-hoz

A bizottsági struktúra kialakításával kapcsolatos rendelkezés.

A 9. §-hoz

Változik az SZMSZ mellékleteinek számozása, a rendelkezés a számozás pontosítását tartalmazza.

A 10. §-hoz

A képviselők ellenőrzési funkciójának gyakorlati megvalósításával kapcsolatos rendelkezés. Korábban az SZMSZ e téren a Képviselő-testület rendeletalkotási hatáskörén túlterjeszkedve szabályozta a képviselők ellenőrzési lehetőségét.

A 11. §-hoz

Változik az SZMSZ mellékleteinek számozása, a rendelkezés a számozás pontosítását tartalmazza.

A 12. §-hoz

Az SZMSZ korábbi verziója egy fő alpolgármester megválasztásával kapcsolatos szabályokat tartalmazott. A módosítás lehetővé teszi további egy fő – nem képviselő – alpolgármester megválasztását.

A 13. §-hoz

Beiktatja a módosított mellékleteket, függeléket.

Ebes, 2019. október 25.

Dr. Morvai Gábor s. k.

jegyző